Indtil for kort tid siden har der været fire glatføreuheld på de nordjyske veje. Heldigvis kun med materielle skader til følge. Falck har hele morgenen haft travlt med at trække bilister fri af sneen og starte biler, hvis batterier ikke har kunnet klare frostgraderne. 13 fritrækninger, 56 assistancer til starthjælp og 59 bugseringer er det foreløbigt blevet til, oplyser vagthavende hos Falck i Nordjylland til TV2/NORD.
Vinterens første sne har betydet, at trafikken her til morgen har sneglet sig af sted på de glatte veje i Nordjylland. Der har været enkelte glatføreuheld, og sædvanen tro har Falck haft travlt med at hjælpe bilisterne.